หุ้นปิดเช้าร่วง 26.15 จุด
หุ้นช่วงเช้าปิด 1,605.12 จุด ลดลง 26.15 จุดมูลค่าการซื้อขาย 34,119.20 ล้านบาท ตามต่างประเทศหลังประธานเฟดชี้โอกาสลดวงเงินซื้อพันธบัตร
23 พ.ค. 2556

หุ้นช่วงเช้าปิด 1,605.12 จุด ลดลง 26.15 จุดมูลค่าการซื้อขาย 34,119.20 ล้านบาท ตามต่างประเทศหลังประธานเฟดชี้โอกาสลดวงเงินซื้อพันธบัตร
ตลาดหลักทรัพย์ปิดตลาดช่วงเช้าวันนี้ที่ระดับ 1,605.12 จุด ลดลง 26.15 จุด (-1.60%) มูลค่าการซื้อขาย 34,119.20 ล้านบาท 
การซื้อขายหุ้นช่วงเช้าวันนี้ ดัชนีเคลื่อนไหวในแดนลบเป็นส่วนใหญ่ โดยแตะจุดต่ำสุดของช่วงเช้าที่ 1,629.57 จุด และแตะจุดสูงสุดของช่วงเช้าที่ระดับ 1,604.26 จุด
นายธนเดช รังษีธนานนท์ ผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยช่วงเช้าที่ผ่านมาดัชนีเคลื่อนไหวอยู่ในแดนลบเป็นส่วนใหญ่ตามตลาดหุ้นอื่นในภูมิภาคเอเชียที่ดัชเคลื่อนไหวในแดนลบ จากดัชนีตลาดหุ้นดาวโจนส์และเอสแอนด์พีปรับลดลง รับแรงกดดันจากถ้อยแถลงของนายเบน เบอร์เนเก้ ประธานเฟด ยังมีความจำเป็นที่ต้องคงนโยบายผ่อนคลายทางการเงิน แต่มีโอกาสพิจาณาการปรับลดวงเงินการซื้อพันธบัตร ซึ่งต้องไม่ปรับลดรวดเร็วมากจนเกินไปเนื่องจากว่าการรีบปรับลดวงเงินหรือยกเลิกการซื้อพันธบัตรที่รวดเร็วจนเกินไป เพราะอาจทำให้กระทบต่อการฟื้นตัวทางเศรษฐกิจ
ประกอบกับประธานเฟดระดับภูมิภาคแนะนำระยะเวลาในการปรับลดวงเงินกู้พันธบัตร ทำให้นักลงทุนเกิดความไม่มั่นใจสถานการณ์ในอนาคต จึงมีแรงขายออกมาค่อนข้างมาก ส่วนปัจจัยในประเทศยังไร้ปัจจัยใหม่เข้ามาทั้งปัจจัยบวกและลบ
แนวโน้มตลาดหุ้นไทยช่วงบ่ายคาดว่าดัชนียังมีการเคลื่อนไหวในแดนลบ หากยังไม่มีปัจจัยที่ส่งผลในเชิงบวกต่อตลาดเข้ามา ซึ่งต้องรอดูตลาดหุ้นยุโรปเปิดตลาดในช่วงบ่ายวันนี้อีกครั้ง
พร้อมให้แนวต้าน 1,630 จุด แนวรับ 1,610 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           TRUE    มูลค่าการซื้อขาย  2,241.43 ล้านบาท ปิดที่  10.30  บาท เพิ่มขึ้น 0.20 บาท          BAY     มูลค่าการซื้อขาย  1,656.45 ล้านบาท ปิดที่  36.00  บาท เพิ่มขึ้น 0.25 บาท          ADVANC  มูลค่าการซื้อขาย  1,402.62 ล้านบาท ปิดที่ 283.00  บาท ลดลง  6.00 บาท           INTUCH  มูลค่าการซื้อขาย  1,379.62 ล้านบาท ปิดที่  92.50  บาท ลดลง  0.50 บาท          KBANK   มูลค่าการซื้อขาย  1,327.22 ล้านบาท ปิดที่ 213.00  บาท ลดลง  7.00 บาท